**ΔΕΛΤΙΟ ΤΥΠΟΥ** *Ξάνθη, 16 Ιανουαρίου 2025*

**Thrace Negotiations Tournament 2025: Η Απόλυτη Εμπειρία Διαπραγμάτευσης Επιστρέφει!**

Γίνε μέρος του TNT 2025 και απέδειξε ότι έχεις ό,τι χρειάζεται για να ξεχωρίσεις στον κόσμο των διαπραγματεύσεων!

Ο μεγαλύτερος διαγωνισμός διαπραγμάτευσης στη Βόρεια Ελλάδα επιστρέφει και φέτος με δυναμισμό και καινοτομία! Το **Thrace Negotiations Tournament (TNT) 2025** ανοίγει ξανά τις πόρτες του, προσκαλώντας φοιτητές, νέους επαγγελματίες και κάθε ενδιαφερόμενο να ζήσει μια μοναδική εμπειρία στρατηγικής σκέψης και διαχείρισης διαπραγματεύσεων στη Θράκη.

Μετά από τέσσερα χρόνια επιτυχημένων διοργανώσεων, το TNT έχει καθιερωθεί ως ένας θεσμός που αναδεικνύει τις διαπραγματευτικές δεξιότητες των συμμετεχόντων μέσα από ρεαλιστικά σενάρια και διαδραστικές ασκήσεις. Οι συμμετέχοντες θα έχουν την ευκαιρία να εφαρμόσουν στην πράξη τις γνώσεις και τις δεξιότητές τους, στοχεύοντας στην επίτευξη στρατηγικών συμφωνιών μέσα σε ένα απαιτητικό και ανταγωνιστικό περιβάλλον.

Το TNT 2025 διοργανώνεται από το **Politics Society Κομοτηνής**, το **Xanthi TechLab** του **Δήμου Ξάνθης**, με την υποστήριξη του **Ερευνητικού Εργαστηρίου "Καινοτομίας, Δημιουργικότητας και Ανταγωνιστικότητας Επιχειρήσεων και Οργανισμών" (BICC)** του **Τμήματος Διοικητικής Επιστήμης & Τεχνολογίας** του **Δημοκριτείου Πανεπιστημίου Θράκης**. Αποτελεί τον πρώτο καινοτόμο διαγωνισμό διαπραγματεύσεων αυτού του είδους στη Βόρεια Ελλάδα, με τη συμμετοχή κορυφαίων μεντόρων και ειδικών στον τομέα της διαπραγμάτευσης και της διαχείρισης κρίσεων.

Μεγαλύτερη καινοτομία του **TNT 2025** αποτελεί η ενσωμάτωση της **Τεχνητής Νοημοσύνης (Artificial Intelligence)** στη διαδικασία της διαπραγμάτευσης. Στα πλαίσια του τουρνουά θα χρησιμοποιηθεί ένα ειδικό, προηγμένο σύστημα AI το οποίο θα μπορεί να **αναλύει** και να ερμηνεύει **εκφράσεις προσώπου, τόνους φωνής και τη γλώσσα του σώματος** του κάθε συμμετέχοντα σε όλη τη διάρκεια των διαπραγματεύσεων. Με αυτόν τον τρόπο, οι διαγωνιζόμενοι θα λάβουν **ακριβή ανατροφοδότηση** για τον τρόπο που επικοινώνησαν και επηρέασαν του συνομιλητές τους στη διάρκεια των διαπραγματεύσεων, με απώτερο σκοπό τη βελτίωση των δεξιοτήτων τους στη **μη λεκτική επικοινωνία**, ενισχύοντας τη συνολική τους διαπραγματευτική λογική, στρατηγική και προσέγγιση. Πρόκειται για μια μοναδική καινοτομία, που καθιστά το ΤΝΤ 2025 έναν από τους πιο μοντέρνους και διαδραστικούς διαγωνισμούς διαπραγματεύσεων στην Ελλάδα.

**Η Δομή του Διαγωνισμού**

Ο διαγωνισμός περιλαμβάνει τρεις φάσεις:

Η **πρώτη φάση** (15-16 Μαρτίου) επικεντρώνεται στη θεωρητική εκπαίδευση, όπου οι συμμετέχοντες θα εξοικειωθούν με τις βασικές αρχές των διαπραγματεύσεων, της διαχείρισης συγκρούσεων και της στρατηγικής επίλυσης διαφορών μέσω workshops, ομιλιών & προσωπικού coaching με την κάθε ομάδα.

Η **δεύτερη φάση** (22-23 Μαρτίου) περιλαμβάνει δύο γύρους διαδικτυακών διαπραγματεύσεων, όπου οι ομάδες θα αντιμετωπίσουν ρεαλιστικά σενάρια, αναλαμβάνοντας συγκεκριμένους ρόλους για την επίτευξη στρατηγικών συμφωνιών, με σκοπό την επίτευξη μιας πιο συμφέρουσας για αυτούς συμφωνία από την άλλη ομάδα.

Η **τρίτη και τελική φάση** (28,29,30 Μαρτίου) θα διεξαχθεί δια ζώσης στην Ξάνθη, όπου οι καλύτερες ομάδες θα αναμετρηθούν σε ένα απαιτητικό και διαδραστικό περιβάλλον πρωτοπόρων και συναρπαστικών σεναρίων διαπραγμάτευσης, έως ότου αναδειχθεί η νικητήρια ομάδα.

**Τι προσφέρει η συμμετοχή στο TNT 2025;**

* **Εξειδικευμένα trainings και workshops** από καταξιωμένους επαγγελματίες.
* **Ατομικό coaching** για την ενίσχυση των διαπραγματευτικών δεξιοτήτων.
* **Welcome Kit** με υλικό συνεδρίου και αναμνηστικά δώρα.
* **Lunch breaks και coffee breaks** για άνεση και δικτύωση κατά τη διάρκεια του διαγωνισμού.
* **Πιστοποιητικό συμμετοχής**, ενισχύοντας το βιογραφικό των συμμετεχόντων.

Η εμπειρία του TNT δεν είναι μόνο μια δοκιμασία ικανοτήτων, αλλά και μια ευκαιρία για δικτύωση, συνεργασία και προσωπική ανάπτυξη. Σε έναν κόσμο όπου οι διαπραγματεύσεις αποτελούν βασικό εργαλείο σε κάθε επαγγελματικό τομέα, το TNT προσφέρει στους συμμετέχοντες τα απαραίτητα εφόδια για να ξεχωρίσουν.

Για δήλωση συμμετοχής, επισκεφθείτε τον παρακάτω σύνδεσμο:
[**Φόρμα Εγγραφής**](https://docs.google.com/forms/d/e/1FAIpQLSdegaYuLTI4vDPESBj7b4By2A73YxRXKm35dIf-U8lp58c9TA/viewform)

Για περισσότερες πληροφορίες, μπορείτε να επικοινωνήσετε μαζί μας στο thracenegotiationstournament@gmail.com ή μέσω των Social Media μας στο [Facebook](https://www.facebook.com/ThraceNegotiationsTournament) και το [Instagram](https://www.instagram.com/thracenegotiations/).